《凝光亭偶成》
宋代·陈著

一寸春晖值万金，谁能白发系光阴。
燕莺已付忺新耳，蚕麦犹关活世心。
坐到夕阳如梦寐，看来时事只沉吟。
暖风吹面忘怀处，何日何人更似今。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。